Cato Husabø Fossen

Cato Husabø Fossen (født 1992) er en norsk politiker (H), journalist og programleder. Han har siden 2020 hatt stillingen som kommunikasjonssjef i Høyre. 

Fossen har bakgrunn som journalist. Fra 2013 til 2014, og igjen fra 2016 til 2020 var han ansatt i NRK. Der var han reporter i økonomi- og politikkredaksjonen, programleder for Politisk kvarter på NRK P2 og deretter nyhetsanker i Dagsrevyen. Han har også jobbet som politisk journalist i VG og TV 2 Nyheter. En kort periode var han programleder for Sportsnyhetene på TV 2.

I oktober 2020 ble han ansatt som pressesjef i Høyres stortingsgruppe. Etter kommunestyre- og fylkestingsvalget 2023 ble han utnevnt til partiets kommunikasjonssjef. 

Han var medlem av Unge Høyre i ungdomstiden og ble folkevalgt til Førde bystyre for Høyre ved kommunestyre- og fylkestingsvalget 2011, men fikk fritak fra vervet fordi han var ansatt som politisk journalist i lokalavisen Firda.

Referanser

Kategori:Høyre-politikere
Kategori:Politiske rådgivere fra Høyre
Kategori:Politiske kommunikasjonsarbeidere
Kategori:Norske TV-programledere
Kategori:Norske radioprogramledere
Kategori:Norske journalister
Kategori:NRK-journalister
Kategori:Programledere for NRK Radio
Kategori:Programledere for TV 2
Kategori:Journalister i VG
Kategori:Programledere for NRK TV
Kategori:Personer fra Førde kommune